Diari Oficial de la Generalitat Valenciana


Sumari del DOGV 6917, del 05-12-2012 (2012/11186)

ORDE 23/2012, de 28 de novembre, de la Conselleria d'Infraestructures, Territori i Medi Ambient, per la qual es publica la modificació del Catàleg de Materials de Base de la Comunitat Valenciana per a la producció de material forestal de reproducció identificat i qualificat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/11/28/23/dof/vci/html**

### Dades del document

Número de DOGV
:   6917

Data del DOGV
:   05-12-2012

Secció del DOGV
:   I. DISPOSICIONS GENERALS

Número del document
:   2012/11402


Data del document
:   28-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * protecció del bosc
    * catàleg
    * silvicultura
    * legislació

ORDE 23/2012, de 28 de novembre, de la Conselleria d'Infraestructures, Territori i Medi Ambient, per la qual es publica la modificació del Catàleg de Materials de Base de la Comunitat Valenciana per a la producció de material forestal de reproducció identificat i qualificat. [2012/11295]
La Llei 3/1993, de 9 de desembre, de la Generalitat, Forestal de la Comunitat Valenciana, establix el marc normatiu per a la conservació, ordenació i gestió de les forests o terrenys forestals situats a la Comunitat Valenciana.
De forma més concreta, el Decret 15/2006, de 20 de gener, del Consell de la Generalitat, regula la producció, comercialització i utilització dels materials forestals de reproducció, i crea el Registre dels Materials de Base per a la Producció dels Materials Forestals de Reproducció de la Comunitat Valenciana amb la denominació Catàleg de Materials de Base de la Comunitat Valenciana.
Mitjançant l'Orde de 10 de gener de 2007, de la Conselleria de Territori i Habitatge, es va publicar per primera vegada el Catàleg de Materials de Base de la Comunitat Valenciana en el Diari Oficial de la Generalitat Valenciana. No obstant això, a causa del caràcter inherentment dinàmic i variable del catàleg, susceptible d'altes i baixes de materials, en l'actualitat hi ha variacions que en fan necessària una actualització.
D'acord amb el que establix la disposició final del mencionat Decret 15/2006, que faculta la conselleria competent per raó de la matèria per a dictar, en l'àmbit de les seues competències, les normes necessàries per a l'aplicació del que s'ha disposat en el dit decret, i fent ús de les facultats que em conferix l'article 28.e de la Llei 5/1983, de 30 de desembre, del Consell, considerant que el projecte d'orde és conforme amb el dictamen del Consell Jurídic Consultiu de la Comunitat Valenciana,
ORDENE
Article únic. Objecte
Publicar el Catàleg de Materials de Base de la Comunitat Valenciana per a la producció de materials forestals de reproducció qualificada de Juglans regia i la modificació del Catàleg de Materials de Base de la Comunitat Valenciana per a la producció de material forestal de reproducció de la categoria identificada de les espècies que figuren en la relació adjunta a la present orde, i que entrarà en vigor l'endemà de la seua publicació en el Diari Oficial de la Comunitat Valenciana.
València, 28 de novembre de 2012
La consellera d'Infraestructures, Territori i Medi Ambient,
ISABEL BONIG TRIGUEROS


Còpia Permalink ELI